procesaur/Wiki.mk huggingface dataset:
Доџо

Доџо (|道場) — место каде што луѓето практикуваат боречки вештини. Изразот доаѓа од јапонски и значи „место на патот“. Традиционално, доџата се простори каде што учениците учат и се обучуваат во различни боречки вештини како џудо, карате или аикидо, но исто така можат да се применат на кој било простор посветен на учење на дисциплини како што се медитација, јога, па дури и одредени уметности и занаети.
1 Етимологија
Зборот „доџо“ доаѓа од јапонските знаци ''道場'', каде што „dō“ значи „пат“, а „jō“ значи „место“. Историски се однесува на сали или простори во будистичките храмови каде монасите практикувале медитација.
2 Одлики на доџото
* Шомен: Предниот дел на доџото, често украсен со светилиште или слика на основачот на боречката вештина.
* Татами: Меки душеци на подот за да ја направат обуката побезбедна и поудобна.
* Камиза: Посебно почесно место, обично на предната страна, покажувајќи почит кон традициите на уметноста.
Геоид

Геоид — назив за обликот на Земјата како тело, ограничено со површина што би ја зазела мирната површина на морињата и океаните проширена низ континентите и во секоја точка нормална на насоката на силата на тежа. Поради неправилностите во распределбата на масите на Земјата и различните густини, геоидот е мазно, но неправилно брановидно тело слично на ротационен елипсоид, а името доаѓа од германскиот физичар и геодет Јохан Бенедикт Листинг (1873). Земјата има облик на геоид, тело слично на ротирачки елипсоид, чија голема полуоска (екваторијален полупречник) е 6.378.388 км, а чија мала полуоска (поларен полупречник) е 6.356.912 км.
Геоид е тело што се создава ако ја замислиме површината на морето како поминува под целото копно. Геоидот е физичко тело, насоката на гравитацијата е нормална на диференцијалот на површината. Бидејќи површината на Земјата се прикажува на карти (рамни површини), потребно е геоидот да се приближи (апроксимира) на елипсоид. Елипсоидот се образува со вртење на елипсата околу пократката (поларна) оска. Димензиите на елипсоидот биле одредувани неколку пати, за глобален референтен елипсоид усвоен е елипсоидот WGS84. Мапирањето на површината на земјата се врши на тој начин што прво се избираат својствени точки за некое подрачје чии координати се одредуваат со астрономски набљудувања. Во тие точки, (елипсоидните) сфероидни координати се одредуваат со астрономски набљудувања и азимутот на почетната страна и се нарекуваат Лапласови точки.
1 Елипсоид
Елипсоидот е површина од втор ред, централно-симетрична површина. Во средиштето на елипсоидот се сечат три меѓусебно нормални оски (главни оски) на симетрија. Под две од тие оски одредуваат три меѓусебно нормални рамнини на симетрија. Ако главните оски се земат како координатни оски, равенката на елипсоидот гласи:
:<math>{x^2 \over a^2}+{y^2 \over b^2}+{z^2 \over c^2}=1 </math>
каде што ''a'', ''b'' и ''c'' се полуоските на елипсоидот.
Сите рамнински пресеци на елипсоидот се елипси. Ротационен елипсоид се создава со вртење на елипса околу една од неговите оски, па има две еднакви полуоки (на пр. ''c'' = ''b''). Волуменот на елипсоидот е:
:<math> V= \frac{4}{3} \cdot \pi \cdot a \cdot b \cdot c </math>
Црква „Св. Никола“ - Бистрица

Свети Никола — главна манастирска црква на Бистричкиот манастир во битолското село Бистрица, Македонија.
1 Местоположба
Црквата се наоѓа надвор од самото село.
2 Галерија
3 Поврзано
* Битолско архијерејско намесништво
* Бистричка парохија
* Бистрица
Струвеов геодетски лак

Струвеов геодетески лак — верига од геодетски ознаки за триангулација, што се протега од Хамерфест во Норвешка до Црното Море. Минува низ десет земји во вкупна должина од 2.820 км. Лакот е воспоставен од рускиот научник со германско потекло Фридрих Георг Вилхелм во периодот од 1816 до 1855 година, со цел да се утврди точната големина и облик на Земјата. Во времето на воспоставување на лакот, проаѓал само низ две суверени држави: личниот сојуз на Шведска и Норвешка и Руското Царство.
Во 2005 година, лакот бил вклучен во Списокот на светско наследство на УНЕСКО.
Лакот изворно се состои од 258 триаголници и 265 изворни точки. На списокот на светско наследство има 34 изворни точки со нивните различни ознаки, како што се ознаки во камен, железни крстови, обелисци итн.
Преземлива содржина

Преземлива содржина (|Downloadable content — DLC, се чита: ''Ди-ел-си'') — вид распределба на службена цифрена медиумска содржина (медиумски податоци) преку семрежјето. Тоа е додаток за игри, најчесто платен.
Изразот „преземлива содржина“ се однесува на содржина што е создадена за видеоигри и објавена одделно од главната игра. Меѓутоа, концептот се користел за да се однесува на секаков вид цифрена забавна содржина што се распределувала онлајн.
По популаризацијата на микротрансакции во платформите за онлајн распространувања како што е Steam, изразот „DLC“ станал истозначник за каков било вид платена содржина во видеоигрите, без разлика дали тие претставуваат преземање на нова содржина.
1 Историја
Најраниот облик на цифрена распределба во видеоигрите била услугата „GameLine“ за играчката конзола Atari 2600, која им овозможувала на корисниците да преземаат игри преку телефонска линија. Слична услуга, ''Sega Channel'', овозможувала преземање игри на Sega Mega Drive преку кабелска телевизиска линија.
Додека услугите ''GameLine'' и ''Sega Channel'' дозволувале само распределба на цели игри, тие не нуделе преземлива содржина за постоечките игри. Најблиската услуга до современата замисла за „DLC“ било посебното издание на ''Earthworm Jim'' на компанијата Shiny Entertainment, кое било нудено преку ''Sega Channel'', иако сè уште било самостојно преземање.
Леден чај

Ладен чај — облик на ладен чај, обично се послужува во чаша со мраз.
Може или не може да се заслади. Ледениот чај е исто така популарен како пакуван пијалак. Може да се меша со ароматизиран сируп, со вообичаени вкусови како што се: лимон, праска, малина, лимета, маракуја, јагода и цреша. Додека повеќето ледени чаеви ја добиваат аромата од листовите чај (лат. ''Camellia sinensis''), билните чаеви понекогаш се служат и ладни и се нарекуваат ледени чаеви.
Ледениот чај понекогаш се подготвува така што чајот се потопува во вода и се остава да кисне подолго време на пониска температура (еден час на сонце), за разлика од вообичаените 5 минути на 80-100 °C. Во некои земји се нарекува „чај за сончање“. Освен тоа, понекогаш се остава преку ноќ во ладилник.
Уште во 1823 година грофицата Маргарит од Блесингтон пишувала за консумирањето на ладен чај во Неапол. Најстарите печатени рецепти за ладен чај потекнуваат од 1870-тите години. Во својот готвач од 1871 г. Мери Ен Брајан Мејсон за ладниот чај напишала: „... би требало да биде добро заледен.“ Два од најраните готвачи со рецепти за ладен чај се „The Buckeye Cookbook“ од Естел Вудс Вилкокс, првпат објавен во 1876 година и „Housekeeping in Old Virginia“ од Марион Кејбл Тајри во 1878 година.
Ледениот чај почнал да се појавува во САД во текот на 1860-тите години. Отпрвин гледано како новина, во текот на 1870-тите станал доста широко прифатен. Рецепти се појавувале во печатот, леден чај се нудеше на менито на хотелите и се продавал на железничките станици. Неговата популарност вртоглаво пораснала откако Ричард Блечинден го претставил на Светскиот саем во 1904 година во Сент Луис.
Ледениот чај што се продава во продавници може да има многу додаден шеќер, така што едно шише леден чај може да содржи до 60 г шеќер.
Црква „Св. Ѓорѓи“ - Бистрица (Битолско)

Свети Ѓорѓи — главна селска црква во битолското село Бистрица, Македонија.
Црквата претставува парохиско седиште на Бистричката парохија.
1 Местоположба
Црквата се наоѓа во самото село, сместена меѓу куќите, а околу нејзе се наоѓаат и селските гробишта.
2 Историја
Во дворот на црквата се наоѓа поден мозаик на старохристијанска базилика, кој бил откриен случајно во 1969 година.
Црквата била обновена во 1932 година.
3 Галерија
4 Поврзано
* Битолско архијерејско намесништво
* Бистричка парохија
* Бистрица
INXS

INXS (транскрипција: Инексес) ― поранешна австралискa рок-група, основана под името Farriss Brothers во 1977 година во Сиднеј. Основачки членови биле басистот Гари Гери Бирс, главниот композитор и клавијатурист Ендрју Фарис, тапанарот Џон Фарис, гитаристот Тим Фарис, фронтменот и главен текстописец Мајкл Хаченс и гитаристот и саксофонист Кирк Пенгили. Хаченс 20 години бил фронтмен на INXS, чие извонредно владеење со сцената го направило најистакната фигура од групата. На почетокот групата била позната по новобранова/поп-музика, а подоцна почнала да снима потврд паб-рок-музика со примеси на фанк и денс елементи.
Во 1984 година, со песната „Original Sin“ INXS за прв пат се искачиле на прво место на топ-листата во Австралија. Групата стекнала светска слава кон средината на 1980-тите која успеале да ја задржат и во 1990-тите, а особено успешни биле албумите ''Listen Like Thieves'', ''Kick'' и ''X'', и сингловите „What You Need“, „Need You Tonight“, „Devil Inside“, „Never Tear Us Apart“, „Suicide Blonde“ и „New Sensation“.
По смртта на Хаченс на 22 ноември 1997 година, INXS настапувале со неколку гости-пејачи, а на турнеите и на новите песни почнувајќи од 2000 година главен пејач бил Џон Стивенс. Во 2005 година, членовите на INXS учествувале во ''Rock Star: INXS'', реална ТВ-серија која кулминирала со изборот на канадскиот пејач Џеј Ди Форчун за нивен нов пејач. Ирскиот кантавтор Сиаран Грибин го заменил Форчун како главен пејач во 2011 година. На концертот орджан на 11 ноември 2012 година, INXS навеле дека тоа ќе биде нивен последен концерт, но не најавиле трајно повлекување на групата од музичката сцена.
INXS освоиле шест награди од Австралиското здружение на музички сниматели (ARIA), меѓу кои и три награди за „Најдобра група“, во 1987, 1989 и 1992 година; групата била примена во Куќата на славните на ARIA во 2001 година. INXS продале преку 50 милиони албуми со што се едни од најпродаваните музички изведувачи од Австралија на сите времиња.
1 Членови на групата
 
Основачки членови
2 Дискографија
*''INXS'' (1980)
*''Underneath the Colours'' (1981)
*''Shabooh Shoobah'' (1982)
*''The Swing'' (1984)
*''Listen Like Thieves'' (1985)
*''Kick'' (1987)
*''X'' (1990)
*''Welcome to Wherever You Are'' (1992)
*''Full Moon, Dirty Hearts'' (1993)
*''Elegantly Wasted'' (1997)
*''Switch'' (2005)
*''Original Sin'' (2010)
3 Оставштина
INXS биле наведени како инспирација за неколку изведувачи, како што се: The 1975, Maroon 5 и Savage Garden.
The Jesus and Mary Chain

The Jesus and Mary Chain ― шкотска алтернативна рок-група основана во Ист Килбрајд во 1983 година. Групата ја основале браќата Џим и Вилијам Рид, кои се и единствени постојани членови на групата во целокупното нејзино постоење. Тие се сметаат за клучни фигури во развојот на поджанровите на алтернативната рок-музика: шугејзинг и нојс-поп. За време на своето постоење групата имала дванаесет песни во топ-40 и две песни во топ-10 на топ-листата во Обединетото Кралство.
Групата често го менувала составот. Во почетната постава браќата Рид ги ангажирале Даглас Харт на бас и Мареј Далглиш на тапани. По потпишувањето на договор со независната издавачка куќа Creation Records, тие го објавиле нивниот прв сингл „Upside Down“ (1984). Боби Гилеспи го заменил Далглиш како тапанар на групата, а нивниот прв албум ''Psychocandy'' бил објавен во 1985 година; албумот добил пофалби од критичарите. По издавањето на албумот, Гилеспи ја напуштил групата и основал своја група, Primal Scream. Најпродаван албум на групата во Обединетото Кралство бил нивниот втор албум Darklands, кој во 1987 година се искачил на 5-то место на топ-листата за албуми во Обединетото Кралство и на него била песната „April Skies“, која стигнала до осмо место во Обединетото Кралство. Групата во 1989 година го издала третиот албум ''Automatic'', а од албумот биле издадени синглови со кои групата за прв пат се пласирала на топ-листите во САД („Blus from a Gun“ и „Head On“). Две години подоцна Харт ја напуштил групата.
The Jesus and Mary Chain потоа ги издале албумите ''Honey's Dead'' (1992) и ''Stoned &amp; Dethroned'' (1994). Двата албума биле успешни во САД. Групата по десет години си заминала од издавачката куќа WEA, а потоа потпишала договори со Sub Pop Records за САД и со Creation Records за ОК за во 1998 година да го издадат албумот ''Munki''. Групата се распаднала во октомври 1999 година како резултат на кавга на сцената на концерт во Лос Анџелес во септември 1998 година; Вилијам Рид предвреме ја напуштил турнејата откако се степал со пијаниот Џим Рид. Групата повторно се обединила во 2007 година и во 2017 година го издала седмиот албум ''Damage and Joy;'' прв албум по 19 години. Следниот албум ''Glasgow Eyes'' бил издаден во 2024 година и станал нивен прв топ-10 албум во Обединетото Кралство од 1988 година.
1 Членови
* Џим Рид – пејач, гитара, бас (1983–1999, 2007–денес)
* Вилијам Рид – гитара, бас, пејач (1983–1999, 2007–денес)
* Марк Крозер – гитара (2007–2008, 2012), бас (2013–сега)
* Скот фон Рајпер - гитара (2015-денес)
* Џастин Велч – тапани (2021–сега)
2 Дискографија
*''Psychocandy'' (1985)
*''Darklands'' (1987)
*''Automatic'' (1989)
*''Honey's Dead'' (1992)
*''Stoned &amp;amp; Dethroned'' (1994)
*''Munki'' (1998)
*''Damage and Joy'' (2017)
*''Glasgow Eyes'' (2024)
Руан жи

Руан жи е сорта на чајна билка што обично се преработува во улонг. Потекнува од округот Анкси во провинцијата Фуџјиан, во Народна Република Кина. Вкусот е лесен, а мирисот често се споредува со орхидеи. Оваа сорта на чај се користи за производство на познати чаеви од планински улонг.
1 Поврзано
* Улонг
* Тајвански чај
Чај од панда

Чај од панда или чај од измет од панда, произведен во планинскиот регион Јаан во Сечуан, Кина, е вид на чај оплоден со измет од панда.
Во 2011 година, кинескиот бизнисмен Ан Јанши од провинцијата Сечуан, главниот дом на пандите, патентирал чај од панда, кој е зелен чај чии грмушки се оплодуваат кога се одгледуваат со измет од панди. За да го спроведе својот план, Ан отворил мала плантажа за чај и собрал неколку тони измет од панди.
Чајот од панда официјално се појавил на пазарот во април 2012 година, станувајќи најскапиот чај во светот, со 50 грама (приближно 16 шолји чај) продаден за 3.500 долари. Повеќето потрошувачи користат околу три грама по чаша, што значи дека секоја порција чини приближно 200 долари по чаша. Еден локален претприемач кој произведувал чај од измет од панди тврдел дека чајот има здравствени придобивки, имајќи предвид дека пандите консумираат само див бамбус и апсорбираат само околу 30% од хранливите материи.
Чајот од панда не е единствениот пример за комерцијално користење на измет од панди, а возрасните произведуваат до 20 килограми дневно. Во резерватот за панди, тие се користат за правење рамки за слики и други сувенири, а еден кинески скулптор дури и извајал копија од статуата на Милоска Венера од нив .
1 Поврзано
* Копи Лувак
Чај од јасмин

Чај од јасмин е чај со цветови од јасмин. Неговата историја датира од времето на Сунг династијата (960-1279). Зелениот или белиот чај обично се користат како основа за чај од јасмин. Чајот со цветови од јасмин има суптилна слатка арома. Ова е најпопуларниот миризлив чај во Кина.
Се верува дека јасминот бил донесен во Кина од Персија во 2-5 век. Се одгледува на големи надморски височини во планините.
Чајот од јасмин се произведува во провинциите Хунан, Џјиангсу, Џјангшји, Гуангдонг, Гуангси и Џеѓанг. Чајот од провинцијата Фуџјиан ужива најдобра репутација.
1 Начин на подготвување
Специјално одгледани сорти на јасмин се користат за производство на висококвалитетен чај од јасмин.
Постојат два главни начини на подготовка на овој чај, кои се познати уште од античко време.
Првиот метод: Цветовите од јасмин заедно со листовите од чајот се третираат топлински еден ден.
Вториот метод: листовите од чај и цветовите од јасмин се чуваат измешани заедно сто дена или повеќе, по што јасминот потоа се отстранува од чајот. Со овој начин на подготовка, чајот воопшто не ги губи своите корисни квалитети, но мануелната работа со овој начин на подготовка на чајот ја зголемува и цената на финалниот производ.
Декокт

Декокт е метод на екстракција со вриење на билни или растителни материјали (може да вклучува стебла, корени, кора и ризоми) за да се растворат хемикалиите од материјалот. Тоа е најчестиот метод на подготовка во различни системи за хербални лекови. Декоктот вклучува прво сушење на растителниот материјал; потоа матење, сечење на материјалот за да се овозможи максимално растворање; и на крајот вриење во вода за да се екстрахираат масла, испарливи органски соединенија и други различни хемиски супстанции. Повремено, наместо вода може да се користи воден етанол или глицерол. Декоктот може да се користи за правење билен чај, тинктури и слични раствори. Декоктите и инфузите може да произведат течности со различни хемиски својства, бидејќи разликата во температурата или подготовката може да резултира со повеќе хемикалии растворливи во масло во декокти наспроти инфузи. Процесот може да се примени и на месо и зеленчук за подготовка на булјон или супа, иако терминот обично се користи само за опишување на екстракти од варени растенија, обично за медицински или научни цели.
''Декокт'' е исто така име за добиената течност. Иако овој метод на екстракција се разликува од инфуз и перколација, добиените течности понекогаш може да бидат слични по нивните ефекти или општиот изглед и вкус.
1 Етимологија
Поимот датира од 1350-1400 година од минат партицип стебло на латинскиот la (што значи „да се свари“), од la („од“) + la ("готви").
2 Употреба
Во подготовката, декокт е традиционален метод каде што дел од смесата се отстранува во посебен сад, се вари некое време и потоа се враќа во главната каша, со што смесата се подига на следниот температурен чекор.
Во билкарството, декокти обично се прават за да се извлечат течности од тврди растителни материјали како што се корените и кората. За да се постигне ова, растителниот материјал обично се вари 1-2 часа во 1-5 литри вода. Потоа се процедува. Ајурведата исто така го користи овој метод за создавање хербални лекови од типот ''Кашајам.''
За чаеви, декоктот вклучува вриење на истата количина на билка и вода што би се користела за инфуз (една кафена лажичка по чаша) околу пет до десет минути. 
*
Дегустација на чај

Дегустација на чај — процес во кој обучен дегустатор го одредува квалитетот на одреден чај. Поради климатските услови, топографијата, процесот на производство и различните сорти на растението на чајните билки ''(Camellia sinensis)'', конечниот производ може да има многу различни вкусови и изглед. Обучен дегустатор може да ги открие овие разлики и да го утврди квалитетот на чајот пред продажбата или можна мешавина.
1 Цели
Целите на дегустаторот зависат од намената на пазарот на чајот. Посакуваните чајни квалитети за мешање со други чаеви можат да бидат сосема различни од оние што се посакуваат за чај подготвен за пиење.
2 Техники
Стандардот ISO 3103 опишува стандардизиран начин за подготовка на чаеви за да се направат значајни сетилни споредби. Тоа не е особено корисен стандард за многу од чаевите, меѓутоа, бара шест минути време за варење и врела вода, од кои ниту еден не се препорачува за зелените чаеви, (вообичеано се приготвува на температура помала од 90 °C и помалку од 3 минути). Наместо тоа, дегустаторите обично ги дегустирале чаевите што се сварени според препораките на производителот.
Чајниот дегустатор користи голема лажица и бучно ја срка течноста. Ова осигурува дека заедно со чајот, многу кислород поминува преку рецепторите за вкус на јазикот, за рамномерен профил на вкусот. Течноста потоа обично се исфрла со плунката пред дегустаторот да се пресели на следниот примерок. За дегустација на чај се користи „сет за чаши“ и е секогаш бел, за да се овозможи испитување и на течноста и на листот. Комплетот се состои од мала шолја со капак, во која се ставаат листовите од чајот, заедно со водата за подготовка, и мала, заоблена чаша за дегустација. Карактеристиките на вкусот на чајот и бојата, големината и обликот на листовите се оценуваат со користење на конкретен јазик, создаден од чајната индустрија. Општо земено, штом ќе се процени квалитетот на чајот, секоја чајна компанија става вредност врз него врз основа на трендовите на пазарот, достапноста и побарувачката.
3 Поврзано
* Класификација на чајниот лист
* Арома тркало
* ISO 3103
Чај од гоџи

Гуги-ча или чај од гоџи — традиционален кинески и корејски чај направен од сушени гоџи-бобинки или лисја. Традиционално, чајот се подготвувал од млади листови гојџи. Денес се користат стари листови или, уште почесто, плодовите односно бобинките. Чајот направен со бобинки може да се нарече ''гугија-ча'' или ''чај од гоџи-бери'', додека чајот направен со лисја се нарекува ''гугиеоп-ча'' ( ''구기엽차'') или ''чај од гоџи-лист''.
1 Подготовка
Чајот подготвен од бобинки се прави со околу 20-25 грама сушени гоџи-бобинки потопени и зовриени малку во две чаши вода, со додадени различни соодветни ароми или засладувачи. Чајот од лист може да се подготви со околу 2-3 грама од суви лисја потопени во чаша топла вода.
2 Поврзано
* Омија-ча
Лолекондера

Лолекондера бил првиот имот на плантажа за чај во Шри Ланка, основан во 1867 година од страна на Шкотланѓанецот Џејмс Тејлор. Имотот се наоѓа 35 км југоисточно од Канди, Шри Ланка.
1 Историја
Имотот Лолекондера бил купен од Круната од страна на Џејмс Џозеф Мекензи во 1841 година за основање на плантажа за кафе. Имотот лежел помеѓу 900 и 1,500 м над морското ниво и бил покриен со густа шума, која не била исчистена цела деценија. Во октомври 1852 година, седумнаесетгодишниот Џејмс Тејлор пристигнал во Цејлон, кој се пријавил како помошник-супервизор кај Џорџ Прајд три години. По неговото пристигнување тој бил испратен во Лулекондера, под надзор на г-дин Вилијамс. До 1857 година тој бил менаџер на Лолекондера.
Во доцните 1860-ти, плантажите за кафе низ островот биле уништени од габичната болест ''Хемилеја вастарикс,'' позната и како ’рѓа на листовите на кафето. Насадите за кафе биле принудени да се диверзифицираат.
Во 1865 година, Тејлор започнал да експериментира со садење цинхона. Во 1865 година, по инструкции на сопствениците на имотот, тој набавил кинески семиња од чај од ботаничката градина Пераденија, тие биле засадени покрај страните на патиштата и на патеките низ плантажата за кафе. Во 1867 година, Тејлор расчистил 7,7 хектари земја на имотот и ја засадил првата плантажа за чај, користејќи хибридни семиња чај од Асам. Во тоа време, Лолекондера станал сопственост на господата Харисон и Лик, партнерите на фирмата на Кеир Дундас & Ко., Канди.
Во 1872, основал фабрика за чај со неговиот најнов изум на машината за сечење листови од чај.
Поголемиот дел од својот живот го поминал во Лолекондера до неговата смрт, кога починал во 1892 година.
Дел од раната опрема што ја користел Тејлор во Лолекондера била преместена и е изложена во Цејлонскиот музеј за чај, сместен во поранешната фабрика за чај Хантана.
Јас сум мал чајник (песна)

Јас сум мал чајник (I'm a Little Teapot) е американска комична песна која го опишува загрева њето и турањето од чајник или чајник со свиркање. Песната првично била напишана од Џорџ Хари Сандерс и Кларенс З. Кели и објавена во 1939 година. До 1941 година, една статија ''на Њузвик'' ја споменува песната како „следната комична невоспитана песна, а што ќе ја зафати земјата“.
1 Создавање
Кели и неговата сопруга воделе танцова школа за деца, каде што се предавал „Валцев клом“, популарна и лесна за учење рутина за танцување со тапкање. Оваа рутина, сепак, се покажала премногу тешка за помладите ученици да можат да ја совладаат. За да го реши овој проблем, Џорџ Сандерс ја напишал ''песната за чајникот'', која барала минимална вештина и ја поттикнувала природната пантомима. И песната и нејзиниот придружен танц, „Teapot Tip“, станаа многу популарни во Америка и во странство.
Песната беше снимена и прочуена од Арт Касел и неговиот оркестар со истакнатата вокалистка Мерион Холмс која ја пеела мелодијата. Објавена е во 1941 година од Блубрд Рекордс.
Текстот започнува „Јас сум мал чајник, низок и виток...“ и понатаму го опишува изгледот и постапките на пејачката како чајник. Песната може да биде придружена со дејства: продолжување на едната рака во кривина како изливот, ставање на другата рака како рачката и свиткување настрана како да се истура.
2 Снимки
„Јас сум мал чајник“ е снимена од голем број уметници, особено на детски албуми. Издаден е како сингл од различни уметници покрај Касел, вклучувајќи ги Хорас Хајд (1941), Вклучена е во албумот на Леонард Бернштајн од 1973 година ''„Петар и волкот“ на Прокофјев, плус уште 10 големи детски омилени''.
3 Во популарната култура
Песната е многу пати отсвирена во минисеријата хорор ''Бура на векот'' од 1999 година.
Сенегалска чајна култура

Сенегалската чајна култура е важен дел од секојдневниот социјален живот. Сенегалскиот обичај за пиење чај е суштински сличен со оние на другите земји во регионот на Западна Африка, како што се Мали, Гвинеја, Гамбија и Мавританија. Во, и околу, Сенегал, чајот се подготвува и презентира во детален процес, а во волофскиот јазик е познат како ''атаја''.
1 Изработка на атаја
Некогаш се прави со нане, и особено се служи како социјална прилика после оброците. Тоа е пијалак што обично им се нуди на пријателите и посетителите. Се смета дека пиењето ''атаја'' промовира разговор и одржува пријателство затоа што е потребно долго време за да се подготви правилно. Некои автори го навеле чинот на правење ''атаја'' како форма на практична релаксација заедно со медитација и јога.
Атаја во сенегалски стил се служи во три одделни фази, наречени „три мешавини“:Листовите од кинески зелен чај се ставаат во чајникот со малку вода и листови од нане и се варат на шпорет на јаглен. Во чајникот се додава шеќер и чајот се прелива во мали чаши со одредена висина и потоа се истура напред-назад од чашата до чајникот неколку пати за да се појави пена во чашата. Колку е погуста пената, толку е подобар чајот.Една книга за готвење со африкански рецепти препорачува чајот веднаш да се послужи со дарежлива количина шеќер:Западноафриканскиот стил на послужување вклучува држење на тенџерето со чај високо над масата и истурање на топлиот чај најмалку дванаесет инчи низ воздухот во мали чаши. (Чаши направени од стакло, а не од порцелански чаши.) Ако шеќерот се додаде во тенџерето, чајот понекогаш се истура од чашите назад во тенџерето (пред некој да срка) и процесот се повторува. Ова го меша шеќерот во чајот. Западноафриканците обично го пијат својот чај многу сладок.Првата чаша е опишана дека има ''интензивна сладост што ја поништува силната танинска горчина за да даде шут што е речиси наркотичен по ефект''. Втората чаша е послатка, а третата е многу слатка, но многу намалена во својата горчина бидејќи се користат истите листови за подготовка на сите три чаши.
Зборовите што се користат во различни етнички јазици, а го означуваат чајот, малиот метален чајник и нане обично се позајмени од арапски, што покажува дека сенегалскиот чајот од нане има мавританско потекло.
Повеќе од 80% од населението од 15 до 60 години пијат чај. Истражувањата имаат покажано дека поради високата концентрација на флуор во зелениот чај, оваа навика може да помогне да се спречат забни заболувања, особено забен кариес.
2 Во музиката
Културното значење на сенегалското пиење чај било подвлечено во песната ''Атаја'', песна на албумот на Исмаел Ло од 1986 година.
3 Поврзано
* Сенегалска кујна
Чај Ругуи

Чај Ругуи е сорта на чајна билка, вообичаено се одгледува во планините Вуји и се преработува во улунг чај. Чајот може да биде тешко да се подготви, но неговата карактеристична слатка арома може да се искачи до 7 нивоа. За првпат бил развиен за време на династијата Чјинг.
Овој чај може традиционално да се обработува со темен сув лист и богат мирис или да се обработи според новите потрошувачки стандарди,  давајќи лист со мешана боја и повеќе овошен мирис.
Џон Дејли (коктел)

Џон Дејли е алкохолен мешан пијалак кој што се состои од лимонада, леден чај и вотка, наречен така по американскиот играч на голф Џон Дејли. Може да се направи и со лимонада и вотка од сладок чај (инфузија од вотка). Пијалакот е алкохолна верзија на Арнолд Палмер (кој што исто така е именуван по американски играч на голф).
Пијалакот најпрво бил популарен на теренот за голф Виски Крик во Форт Мајерс, Флорида, и е направен од шанкерот Дејтон Луис за време на трката на Дејли во 2005 година. Дејли сметал дека употребата на неговото име без овластување е повреда на заштитен знак. Како одговор, Дејли формирал компанија во 2010 година со двајца од неговите блиски пријатели. Дејли е мнозински сопственик на акции на фирмата. Флаширан е од дестилеријата Франк-Лин во Ферфилд, Калифорнија, и официјалниот оригинален коктел Џон Дејли излезе на пазарот во 2013 година.
1 Варијации
Една варијација е Џон Дејли во јужен стил, која вклучува бурбон и нане наместо вотка.
Џон Дејли со текила наместо вотка понекогаш се нарекува разговорно Хуан Дали.
2 Поврзано
* Кралица Марија (коктел)
Конзервиран чај

Конзервираниот чај е релативно неодамнешен метод за промовирање на чај кој традиционално се продава како чај од листови, а исто така, во последните 100 години, во форма на кесички чај. Се користи процес на конзервирање за да произведе готов пијалак. Воочените предности вклучуваат леснотија на користење (минимално или без време на подготовка) и можност за додатоци (како вкусови или шеќер). Недостатоците на овој начин на производство се трошоците за испорака.
1 Чај
Чајот е пијалак кој се прави со потопување на обработени лисја, пупки или гранчиња од растението ''Camellia sinensis'' во топла вода неколку минути. Преработката може да вклучува оксидација (наречена „ферментација“ во индустријата за чај), загревање, сушење и додавање на билки, цвеќиња, зачини и овошје. Постојат четири главни типа на чај: црн, улонг, зелен и бел. Чајот е природен извор на кофеин, теофилин, теанин и антиоксиданси; но речиси и да нема масти, јаглени хидрати или протеини.
2 Конзервирање
Конзервирањето е метод на зачувување на храната со загревање на температура што ги уништува микроорганизмите, а потоа се затвора во херметички тегли, лименки или торбички. Патентиран е во Обединетото Кралство во 1810 година.
3 Историја
Во 1981 година, првиот конзервиран производ од чај, незасладен улонг, бил воведен во Јапонија од Ито Ен. Воведот многу брзо довел до повеќе од сто варијации, понудени и во лименки и во шишиња. Сортата улонг била добро прилагодена бидејќи конзервираниот чај се покажал стабилен дури и на температури до 50° - 60 °C во автомати. Чајот исто така укажувал до потрошувачите кои се склони да користат автомати за удобен пристап „на улица“. Понатаму, се гледаат здравствени придобивки од конзервираниот чај, за разлика од другите конзервирани безалкохолни пијалаци, поради прикажувањето на чајот како помош за одржување на витката градба на телото.
4 Видови
4.1 Црн чај
''Црниот чај'', најоксидиран од четирите главни сорти, генерално има посилен вкус и содржи повеќе кофеин од помалку оксидираните сорти. Тоа е традиционалниот чај од западниот свет каде што е познат едноставно како „чај“.
4.2 Улонг чај
''Улонг'' е традиционален кинески вид на чај кој наликува некаде помеѓу зелениот и црниот во оксидација. Иако има вкус, повеќе е сличен на зелениот чај отколку на црниот чај. Тој ги нема строгите тревни нијанси кои го означуваат зелениот чај.
4.3 Зелен чај
''Зелениот чај'' претрпел минимална оксидација за време на обработката. Популарен е во Кина, Тајван, Хонгконг, Јапонија, Кореја и Блискиот Исток. Неодамна тој станал пораспространет во Западот. Првиот комерцијално конзервиран зелен чај бил достапен во Јапонија во 1985 година.
Ловечки чај

Ловечки чај (|Jägertee) — алкохолен пунч направен со мешање на „Инлендер рум“ и зачинет со црн чај. Се служи топол и обично се пие во текот на зимата во студените делови на Централна Европа.
Иако ловечкиот чај лесно се прави дома, во продавниците се продаваат готови мешавини кои веќе содржат зачини и шеќер. За неговото правење често се користи австрискиот рум ''Строх''; овој бренд произведува и своја готова сорта.
Овој чај станал популарен пијалак кој се пие на скијалишта, особено меѓу туристите на Алпите. Тој се продава во колички надвор во ски-центрите и зимските фестивали.
1 Етимологија
Името е изведено од австро-баварскиот изговор на стандардниот германски ''Jäger'' „ловец“ + ''Tee'' „чај“. Според Регулативата на ЕЗ 110/2008, Анекс III, бр. 32, тоа е заштитена ознака на потекло за пијалакот направен во Австрија. Затоа, сортите направени во Германија се продаваат под други имиња. Се продавал и под името ''Грог'' во Чешка и Словачка.
Некои селски места служат и „Ловокрадски чај“, што е уште посилен.
2 Поврзано
* Варено вино
* Пунч
* Пукање пијалак
Кетепа

Кетепа е бренд на чај во Кенија.
Името потекнува од Кениски пакувачи на чај (англиски: Kenya Tea Packers). Кетепа е најголемата компанија за производство на чај во Кенија, таа произведува чај од 1978 година и има седиште во Керичо, но законот што му дозволува на Кетепа да извезува продукти бил донесен дури во 1992 година.
Една нивна рекламна кампања се обидувала да ја претвори изреката „време за чај“ во „време за Кетепа“.
Кетепа ја освои наградата Супербрендови источна Африка во 2007 година.
Љубовно романче (роман)

''Љубовно романче'' е современ љубовен роман од 2020 година на Емили Хенри. Аудио книгата била објавена од Пенгуин рендом хаус аудио (анг: Penguin Random House Audio).
Книгата е издадена на македонски јазик од издавачката куќа „Сакам книги“ во
1 Заплет
Јануари Ендрус е успешна писателка на љубовни романи која има проблеми по смртта на нејзиниот татко и откритието дека тој имал афера. Додека живее во неговата стара куќа на плажа за да се подготви да ја продаде, таа налетува на Август Еверет, нејзиниот поранешен ривал од колеџ, а сега познат автор на литературна фантастика. Тие повторно се поврзуваат поради борбата со писателската блокада и меѓусебно се предизвикуваат да го поминат летото пишувајќи роман во жанрот на другиот.
2 Прием
''Љубовно романче'' бил бестселер ''на Њујорк Тајмс''. Романот бил наведен во Инди листа за јуни 2020 година и избран како еден од 38-те љубовни романи ''на списанието Опра'' кои би требало да бидат најдобри во 2020 година. Поп шугар(анг: PopSugar) ја прогласил за најдобар љубовен роман за 2020 година. Романот бил номиниран за наградата Гудридс за најдобра романса, доаѓајќи на второто место.
Киркус ривјус го нарече ''Плажа Прочитајте'' „срдечен поглед кон преземањето втори шанси, во животот и во љубовта“. Рецензијата на Паблишерс викли (анг: Publishers Weekly) вели: „Читателите сигурно тешко ќе се задоволат со овој мета, срдечен став за романтичниот жанр“.
Во април 2023 година, било објавено дека ''Љубовно романче'' се адаптира во долгометражен филм. Јулин Куанг треба да го режира филмот.
Мој термин (апликација)

Мој термин (mojtermin.mk) — семрежна апликација за електронско објавување и следење на списоците за закажување прегледи во здравствените установи. Системот е почнат како пилот-проект на 1 декември 2011 година во Клиниката за радиологија, Градската општа болница „8 Септември“ и Хируршката клиника „Св. Наум Охридски“ во Скопје.
1 Цели
Поставените цели на „Мој термин“ се:* Намалување на метежот и редиците на чекање во амбулантите во здравствените установи
* Унифицирани и веродостојни бази на податоци
* Брзо и едноставно евидентирање и запишување на податоци за пациентите
* Градење на електронски здравствен картон (досие)
* Квалитетна здравствена услуга, за сметка на намалена административна работата
* Создавање на детален распоред за прием на пациенти кај сите доктори
* Воведување на нови работни процеси преку воведување на електронски здравствен картон, електронски рецепт, електронски упат, електронско закажување на прегледи и други услуги
* Намалување на бројот на двојни прегледи и интервенции
* Брзо општење и консултации помеѓу примарната, секундарната и терцијарната здравствена заштита
* Поквалитетна услуга и намалување на ризикот од погрешни стручни одлуки
2 Опис
Апликацијата „Мој термин“ е поставена на мрежната адреса и пристапот до неа е слободен во делот за „Пациенти“. Пристапот до делот „Здравствени работници“ им е овозможен само на вработените во здравствените установи, корисници на апликацијата со корисничко име и јавка.
Апликацијата им овозможува на пациентите да:
*Проверат слободен термин
**по специјалист
**по апарат
**по установи
*Пронајдат упат
*Пребараат лекар или апарат
3 Поврзано
*Министерство за здравство на Македонија
Ахмад чај

Ахмад ти (Ahmad Tea) е компанија за чај. Компанијата е основана во 1986 година во Англија. Еден од постојаните сопственици на компанијата во текот на нејзината историја било семејството Афшар.. Седиштето на компанијата и еден од нејзините капацитети за производство на чај се наоѓаат во Чендлерс Форд, Хемпшир, Саутхемптон.
1 Активност
Во 2013 година, ''Ахмад ти'' била петти по големина продавач на чај во светот, со пазарни удели во повеќе од 20 земји. Најголемиот дел од продажбата на компанијата доаѓа од источноевропските, блискоисточните и африканските пазари, првенствено Русија и Иран, чиј удел во 2013 година надминал 60% од вкупната продажба на компанијата.
Од 2009 година, таа го заземала второто место во Русија во продажба на црн чај и прво место во продажбата на зелен чај, според податоците од 2008 година, годишната продажба на производи во Русија под овој бренд била проценета на 5 милијарди рубли. Од 2013 година, компанијата била рангирана на третото место (10% од пазарот) во однос на продажбата на чај во Русија.
Во Иран во 2013 година, компанијата била рангирана на второ место во однос на продажбата на чај.
Брендот практично не е присутен на пазарите во Северна Америка и Латинска Америка, како и во Југоисточна Азија, Австралија и Океанија. Во 2008 година, Форбс напишале дека во Обединетото Кралство продажбата на брендот се одвива надвор од главните супермаркети и е претежно насочена кон туристи од Русија, но според Хуоп Ли од Еуромонитор Интернешенал, компанијата барала начин да ја прошири продажбата на премиум чај во домашната малопродажба во Обединетото Кралство, потпирајќи се врз освоените позиции на странските пазари, сепак, од 2014 година, брендот не е застапен во големите трговски синџири.''Ахмад ти'' од Лондон е член на Чајната комора на Обединетото Кралство (|United Kingdom Tea Council), на која може да се придружат компании регистрирани во Обединетото Кралство и кои произведуваат чај или тргуваат со чај на нејзината територија.''Ахмад ти'' во Русија е иницијатор, организатор и спонзор на фестивалот за современа британска музика Ахмад Ти Музички фестивал, кој се одржува во Москва од 2011 година.
Либиски чај

Либиски чај е силен пијалак, подготвен со традиционален прибор и се служи во мали стаклени чаши. Тој е варијанта на Магребски чај, но се разликуваат по изглед. Либискиот чај обично се служи во три тури, каде што последната тура вклучува варени кикиритки без кора или бадеми. Нане или босилек некогаш се додаваат за вкус. На почетокот се подготвува пијалак без шеќер за да се овозможи формирање на пена. Секоја чаша кога е спремна има слој на жолтеникава пена на врвот.
1 Поврзано
* Либиска кујна
* Арапски чај
* Магребски чај
Чај од лотос

Чајот од лотос е инфузија направена од лисја, цветови, корени, овошје, семиња или ембриони лотос. Познат е како ''лианча'' на кинески и ''јеонча'' на корејски јазик. На виетнамски е познат и како тра сен.
1 Чај од листови од лотос
Чај од лист од лотос, наречен ''јеоннип-ча'' (ko) на корејски, е чај направен од млади листови на лотос. Листовите за чај од лотос често се топлински обработени (или со пареа или печење) пред да се исушат. Понекогаш, свежите лисја се внесуваат и како чај. 6-12 грама суви лисја или 15-20 грама свежи листови се динстаат во 600 милилитри вода на тивок оган за да се добијат две до три шолји чај.
2 Чај од цвет од лотос
Чај од цвет од лотос, наречен ''јеонкот-ча'' (ko) или ''јеонхва-ча'' (ko,ko) на корејски, е чај направен од цвет на лотос. Често, свеж целосен цвет се користи за правење чај. Во корејската храмска кујна, овој вид чај од цвет од лотос го симболизира расцутот на будистичкото просветлување. За подготовка, 4-8 грама суви ливчиња може да се динстаат во 600 мм вода на тивок оган за да се направат две до три шолји или чај.
3 Чај од овошје од лотос
Овошен чај од лотос, наречен ''јеонбанг-ча'' (ko,ko) на корејски, е чај кој се прави со внесување на сушено овошје од лотос.
4 Чај од семе од лотос
Чај од семе од лотос, наречен ''јеонбап-ча'' (ko), ј''еонси-ча'' (ko), или ''јеоња-ча'' (ko,ko) на корејски, е чај кој се прави со внесување на семки од лотос, кои се парат и се сушат. За две до три шолји чај, 5-10 грама семки од лотос се динстаат во 600 мм вода на тивок оган.
5 Чај од ембрион од лотос
Чај од ембрион од лотос е инфузија направена од ембриони од лотос.
6 Чај од корен од лотос
Чај од корен од лотос, наречен ''јангуан-ча'' (ko,ko) на корејски, е чај направен со вбризгување на парчиња сушен корен од лотос (ризом) или мешање во прав од корен од лотос во топла вода. Прашокот за чај од коренот на лотос може да се направи со сушење на сок од корен од лотос или со мелење исушени парчиња корен од лотос во прав.
Жолт чај

Жолтиот чај може да се однесува на кинескиот ''хунагча'' (黄茶;黃茶) и корејскиот ''хвангча''.
1 Кинески чај, хуангча
Тоа е сè поретка и поскапа сорта на чај. Процесот на правење жолт чај е сличен на оној на зелениот, но со дополнителен чекор на обвивка, или процесирање на чајот, давајќи им на листовите малку жолта боја за време на процесот на сушење. Жолтиот чај често се става во иста категорија со зелениот чај поради неговата лесна оксидација. Една од примарните цели на правењето жолт чај е да се отстрани карактеристичниот мирис на трева на зелениот чај.
2 Kорејски лај, хвангча
Во корејската терминологија за чај каде што домашниот чај е категоризиран главно како зелен чај или ферментиран чај – „ферментиран“ практично значи „оксидиран“ со овој термин – „жолт чај“ се користи за означување на лесно оксидирана ''балхиоча'' без импликации на методите на обработка или резултат што би го квалификувал чајот како „жолт чај“ во кинеската дефиниција. За разлика од кинескиот ''хуангча'', корејската ''хвангча'' се прави слично на улонг чајот или лесно оксидиран црн чај, во зависност од тоа кој го прави - клучната карактеристика е забележливо, но инаку релативно ниско ниво на оксидација што го остава добиениот пијалак од чајот жолт во боја.
3 Поврзано
* Црн чај
* Улонг чај
* Зелен чај
* Бел чај
Фудбалски куп на Италија 2023-2024

Фудбалскиот куп на Италија за сезоната 2023-2024, познат и како Копа Италија Фречароса поради спонзорството, било 77-мото издание на националниот фудбалски куп на Италија.
Екипата на Интер влегла во натпреварувањето како бранител на титулата, откако ја победиле Фјорентина со 2-1 во финалето од претходната сезона, но во оваа сезона не успеале да го одбранат насловот, откако биле елиминирани од Болоња во осминафиналето.
Победник во ова издание на Купот на Италија била екипата на Јувентус. До нивната 15-та титула во ова натпреварување, Јувентус стигнале совладувајќи ја Аталанта со 1-0 во финалето, одиграно на стадионот Олимпико во Рим. Стрелец на единствениот гол со кој било одлучено финалето бил Душан Влаховиќ.
1 Клубови кои учествувале
Серија А20 екипи во сезоната 2023–2024, Серија Б18 екипи во сезоната 2023–2024, Серија Ц6 екипи во сезоната 2023–2024
2 Распоред
Во следната табела е прикажан распоредот на одигрување на натпреварите по фази, рунди и датуми.
Фаза, Рунда, Прв натпревар, Втор натпревар
Прва фаза, Прелиминарна рунда, 5-6 август 2023
Прво коло (32. екипи), 11-12-13-14 август 2023
Второ коло (16. екипи), 31 октомври, 1-2 ноември 2023
Завршна фаза, Осминафинале, 5-6-19-20 декември 2023, 2-3-4 јануари 2024
Четвртфинале, 9-10-11 јануари 2024
Полуфинале, 2-3 април 2024, 23-24 април 2024
Финале, 15 мај 2024
3 Прва фаза
4 Завршна фаза
4.1 Финале
Детали
5 Екипа победник
Јувентус15. титула
6 Список на стрелци
.
Камелија Талиенсис

''Камелија Талиенсис'' (исто така познат како Јунан со голем сортен чај, див чај, Дали чај, широк чај Јунан) е мал вид зимзелена грмушка чии лисја и лисни пупки се користат за производство на чај .
Тоа е од родот ''Камелија'' на цветни растенија од семејството Теацеае .
''Ц. Талиенсис'' е важен див роднина на култивираното растение чај ''Камелија синенсис''. Исто така, припаѓа на истиот дел ''Теа'' како и ''Ц. Синенсис''.
Видот се одгледува на многу фарми во провинцијата Јунан во Кина и не се смета за загрозен. Сепак, неговите диви популации се намалуваат поради фрагментацијата на природното живеалиште на растението предизвикана од човекот и прекумерното берење на листовите за пазарот на чај.
1 Номенклатура и таксономија
„ ''Ц.''''талиенсис''' доаѓа од старото име на Дали, Тали, од каде што поттекнува растението. Тоа е познато и како Див чај, поради тоа што расте во шумите, чајот Дали повторно по градот и растение пржено јајце поради морфологијата на цветот.
2 Опис
''Камелија Талиенсис'' може да порасне од 2-8 метри висока и има пет локули по јајник додека ''Ц. Синенсис'' има три. Листовите ''на Ц. Талиенсис'' се абаксиално жолто-зелени и адаксијално темно- или жолто-зелени и се сјајни на двете површини. Семињата на растението се кафеави. Цветовите се кремасти или бели со бројни стомаци, што случајно создаваат изглед на пржено јајце.
Расте првенствено во југозападниот дел на Јунан и во соседните области во Тајланд и северен Мјанмар.
''Ц. Талиенсис'' има поголеми листови од ''Ц. Синенсис вар''. ''синенсис'' поблиску до големината на ''Ц. Синенсис вар''. ''асамика''. Во неколку хемиски состав и морфолошки споредби, ''Ц. талиенсис'' е исто така поблиску до ''Ц. синенсис'' вар. ''асамика'' отколку на ''Ц. синенсис вар''. ''синенсис''. Сепак, поблиската сличност може да се должи и на човечката селекција како што е ''Ц. Синенсис вар''. ''асамика'' е сорта чај што традиционално се одгледува во Јунан.
Како и ''Ц. синенсис'', ''Ц. талиенсис'' содржи и теанин и кофеин .
''Ц. таленсис'' може лесно да се вкрсти со ''Ц. синенсис'', а добиените вкрстени растенија се средно помеѓу видовите и морфолошки и хемиски што укажуваат на вистински хибриди.
3 Одгледување
Растението првично се користело за правење чај од собирачи на печурки кои земале млади пупки од лисја и, со помош на локална експертиза, ги користеле сувите пупки за да направат црн чај „за разлика од сите други“.
''Ц. талиенсис'' сезонски се собира во рана пролет кога се произведуваат нови лисја.
''Ц. талиенсис'' локално се користи за правење бел чај, црн чај и пуер чај.
Јуе Гуанг Баи е бел чај направен од растението.
Чајот Јунан пу-ерх направен од ''Ц. таленсис'' може да има многу повисока цена од пуер направен од почестиот ''Ц. синенсис''.
4 Библиографија
**
5 Дополнителна литература
*
Цикада 3301

Цикада 3301 (|Cicada 3301) — организација што објавила загатки на семрежјето. Сите тие се поврзани со безбедноста на податоците, криптографијата и стеганографијата. Со нивна помош, основачите избираат луѓе што ќе се приклучат на нивната заедница.
На 4 јануари 2012 г., следнава објава била објавена на 4chan:
Здраво. Бараме извонредно бистри поединци. Затоа направивме и тест. На оваа слика има скриена порака. Најдете ја и ќе ви покаже како да нѐ најдете. Со нетрпение ги очекуваме оние малкумина што ќе успеат да стигнат докрај.
Со среќа.
3301
Првата серија загатки траела околу еден месец. Втората започнала на 5 јануари 2013 г., третата на 6 јануари 2014 г., откако загатката била објавена на Twitter. Немало нови загатки во 2015 г. Нова порака била објавена на Twitter на 6 јануари 2016 г., но не содржела загатка.
Постојат подражавачи што објавуваат загатки под името „Цикада 3301“, но тие обично не содржат цифрен потпис или се потпишани со неточни клучеви.
Во 2017 г., на ''Pastebin'' била пронајдена нова порака со важечки PGP-потпис:
Здраво.
Патот останува празен; просветлувањето бара посветени луѓе.
Liber Primus е патот. Неговите зборови се картата, нивното значење е патот, а нивните бројки се насоката.
Барајте и ќе бидете најдени.
Со среќа.
3301
Пазете се од лажни патишта. Секогаш проверувајте го PGP-потписот од 7A35090F.
Загатката сѐ уште не е решена.
1 Цел
Точните цели на организацијата остануваат нејасни. Познати се само неколку критериуми за избор во заедницата:
* Висока интелигенција, без да се земе предвид тестот за коефициент на интелигенција;
* Владеење на програмирање;
* Високо познавање на криптографија и слични науки за шифрирање;
* Вештини за работа со Linux-системи;
* Високо ниво на информатичка обука.
На крајот на 2012 г., еден од победниците на „изборот“, Маркус Вонер, изјавил дека Цикада 3301 развива примени за анонимно и безбедно општење на семрежјето.